Gran Hotel (serie de televisión)

Gran Hotel foi unha serie de televisión dramática e de misterio producida pola galega Bambú Producciones para a súa emisión en Antena 3. A serie estreouse o 4 de outubro de 2011 e acabou o 25 de xuño de 2013. Está protagonizada, entre outros, por Yon González e Amaia Salamanca. Rodouse en diferentes puntos de Santander, especialmente no Palacio da Magdalena, que foi o principal escenario da serie. A serie estreouse superando os 3,7 millóns de espectadores e o 20% de share, e foi a mellor estrea da tempada.

A segunda tempada da serie empezou a gravarse en xaneiro de 2012 e comezou a emitirse o 3 de outubro de 2012. Consta de 8 episodios e incorporáronse os actores Juan Luis Galiardo, Silvia Marsó, Andrea Trepat, Marian Arahuetas, Alfonso Bassave e Víctor Clavijo.

A terceira tempada estreouse o 22 de xaneiro de 2013, e para ela incorporáronse grandes nomes da ficción española: Lydia Bosch (que xa aparecía nos capítulos finais da segunda tempada), Lluís Homar, Megan Montaner e Marta Hazas. O 19 de marzo de 2013 estreouse unha nova quenda de episodios, pero pertencentes á terceira tempada. O 25 de xuño emitiuse o último capítulo.

 Argumento 

 1ª tempada 
Os acontecementos transcorren en 1905. Julio Olmedo (Yon González), un mozo de orixe humilde, chega ata o idílico Gran Hotel, situado nos arrabaldes dunha vila chamada Cantaloa, para visitar a irmá, Cristina (Paula Prendes), que traballa no hotel como encargada de piso. Alí descubrirá que hai máis dun mes que ninguén sabe nada da súa irmá (despois de que a botasen fóra do hotel por, supostamente, roubarlle a un cliente). Julio decide quedar como camareiro e investigar a desaparición da irmá. No Gran Hotel irá coñecendo o persoal e forxará unha relación con Alicia Alarcón (Amaia Salamanca), unha das fillas de dona Teresa (Adriana Ozores), a propietaria do hotel. Alicia axudarao nas súas pescudas, a canda Andrés (Llorenç González), outro humilde camareiro fillo da gobernanta do hotel (Concha Velasco) con quen xurdirá unha grande amizade. Julio e Alicia namoran tolamente e viven un amor apaixonado, aínda que tamén imposible pola diferenza de clases. Xuntos irán descubrindo mentiras e segredos ben gardados entre as paredes do Gran Hotel.

 2ª tempada 
Tres meses logo da voda entre Alicia (Amaia Salamanca) e Diego (Pedro Alonso), e do intento de asasinato de Andrés (Llorenç González), os recentemente casados regresan ao Gran Hotel trala lúa de mel en París. Ao volver ao hotel, Alicia descobre que Julio (Yon González) segue a traballar no Gran Hotel, pois quedou a investigar quen quixo asasinar a Andrés: a partir dese momento, a moza empeza a revivir o amor que sentía por Julio e que cría perdido. Malia o amor rexurdir entre os dous, agora a situación é moito máis perigosa. Diego é ciumento e intelixente e, en canto sospeite que a súa muller sente algo por outro home, vai ver de acabar con el como sexa. Pese a iso, Alicia axuda a Julio na súa pescuda. As investigacións da parella vanse complicando coa aparición de sucesivos sospeitosos. A este misterio axiña se lle cruza outro meirande: a morte de don Carlos Alarcón (Jordi Bosch), o pai de Alicia e anterior dono do hotel. A verdade oficial, que Don Carlos morreu por causas naturais, axiña se revela nunha grande farsa. Julio agora non só ten que protexer a Andrés, senón tamén descubrir os segredos do pasado da familia Alarcón. Doutra banda, Belén (Marta Larralde) está a piques de dar a luz, o que significa que pronto nacerá o inexistente fillo de Sofía (Luz Valdenebro) e Alfredo (Fele Martínez).

 3ª tempada 
Tras descubrir o anónimo que acusa a Alicia (Amaia Salamanca) de enganalo, Diego (Pedro Alonso) segue obsesionado con saber con quen lle é infiel a súa esposa. Mentres, a moza segue investigando a morte do seu pai co fin de saber toda a verdade, aínda que a nai, dona Teresa (Adriana Ozores), advírtelle que se descubrise a verdade non sería capaz de soportala. Doutra banda, Sofía (Luz Valdenebro) intentará conseguir o perdón de Alfredo (Fele Martínez) e volver achegarse a el, pero non o conseguirá facilmente. Ademais, Belén (Marta Larralde), quen todo o mundo cría excluída para sempre do Gran Hotel, volverá tras un cambio sorprendente, mentres don Ernesto (Juan Luis Galiardo) abandona o hotel para sempre, deixando unha inmensa tristeza en Ángela (Concha Velasco), quen garda un gran segredo que non tardará en ser revelado ante todos. De feito, o actor Juan Luis Galiardo finaría pouco despois.

 Repartimento 
PersonaxeActor/ActrizDescriciónJulio OlmedoYon GonzálezCamareiro do hotel.Alicia AlarcónAmaia SalamancaFilla de dona Teresa.ÁngelaConcha VelascoGobernanta do hotel, nai de Andrés.Javier AlarcónEloy AzorínÚnico fillo de dona Teresa.Teresa AldecoaAdriana OzoresMatriarca, viúva de don Carlos Alarcón.Sofía AlarcónLuz ValdenebroFilla máis vella de Doña Teresa.Alfredo VergaraFele MartínezHome de Sofía Alarcón, fillo do Marqués de Vergara. BelénMarta LarraldeDoncela.AndrésLlorenç GonzálezCamareiro, fillo de Ángela e Gabriel.Diego Murquía / Adrián VeraPedro AlonsoEsposo de Alicia Alarcón.AyalaPep Antón MuñozDetective e psiquiatra de profesión.HernandoAntonio ReyesMaite Megan MontanerAvogada, amiga de Alicia Alarcón.Jesús Cisneros / Samuel ArriagaLluís HomarMaître.LadyAsunción BalaguerHóspede permanente do hotel.Marquesa de VergaraKiti ManverMarquesa de Vergara, nai de Alfredo Vergara.NataliaRaquel SierraDoncela.BeatrizVanessa RiusDoncela.InésPaula OvejeroDoncela.Xuíz BarredaPedro Miguel MartínezXuíz.BenjamínManuel de BlasMaître, o empregado perfecto.SebastiánIván MoralesDono do negocio de apostas ilegais.Cristina OlmedoPaula PrendesIrmá desaparecida de Julio, antiga encargada de planta do Gran Hotel.PascualAlejandro CanoRecepcionista.VictoriaAna RuizEugeniaInma CuevasMercedes Patricia DelgadoDoroteaMarta PovedaCatalinaElena TarratsErnesto Juan Luis GaliardoMaître.Isabel Mariam Arahuetes

 Escenarios 
miniatura|Vista de Patones, o pobo da Comunidade de Madrid que dá vida a Cantaloa.
Os feitos suceden nun hotel, chamado Gran Hotel, que se sitúa nos arrabaldes do ficcional concello de Cantaloa. A serie gravouse principalmente na península da Magdalena, en Santander. O palacio da Magdalena dálle vida na serie ao idílico hotel, e este é o principal escenario onde transcorren a maioría dos feitos. Ademais, tamén se gravan secuencias tanto nos arredores do palacio, nos prados, nos bosques ou nas praias da península.

A vila que inspira a Cantaloa é unha aldea situada na serra de Madrid chamada Patones de Arriba.

 Equipo técnico 
Os galegos Ramón Campos e Teresa Fernández-Valdés, daquela socios de Bambú Producciones, estiveron detrás da produción executiva desta serie, para a que reuniron de novo o equipo creador dos seus principais éxitos: o director Carlos Sedes, o director de fotografía Jacobo Martín, o músico Federico Jusid e os guionistas Gema R. Neira e Eligio R. Montero. Gran Hotel contou con Juan Luna como asesor histórico, que é conservador xefe do Museo do Prado.

 Capítulos e audiencias 
 Capítulo Nome Data de emisión Espectadores Share PRIMEIRA TEMPADA 01 La doncella en el estanque 4 de outubro de 2011 3 719 000 20,0%  02 El anónimo 11 de outubro de 2011 3 477 000 19,7% 03 El cuchillo de oro 18 de outubro de 2011 3 401 000 18,6% 04 La casa abandonada 25 de outubro de 2011 3 302 000 17,8% 05 Luna de sangre 1 de novembro de 2011 3 412 000 18,6% 06 La joya desaparecida 8 de novembro de 2011 3 284 000 17,9% 07 La carta robada 22 de novembro de 2011 3 562 000 19,0% 08 La sangre de la doncella 29 de novembro de 2011 2 963 000 16,2% 09 La huella 6 de decembro de 2011 3 443 000 19,1% SEGUNDA TEMPADA 10 Luces y sombras 3 de outubro de 2012 2 823 000 14,7%  11 Un llanto en la noche 10 de outubro de 2012 3 095 000 15,9%  12 El secreto 17 de outubro de 2012 2 822 000 14,6%  13 Retorno al pasado 24 de outubro de 2012 2 662 000 13,6%  14 Cecilia 31 de outubro de 2012 2 298 000 12,9%  15 El aniversario 7 de novembro de 2012 2 904 000 15,4%  16 El bautizo 14 de novembro de 2012 2 902 000 15,2%  17 El camarógrafo 21 de novembro de 2012 2 940 000 15,5%  TERCEIRA TEMPADA 18 Baile de máscaras 22 de xaneiro de 2013 2 626 000 14,2%  19 Propósito de enmienda 29 de xaneiro de 2013 2 784 000 14,5%  20 El secuestro 29 de xaneiro de 2013 2 617 000 13,7%  21 Álbum de familia 29 de xaneiro de 2013 2 742 000 14,2% 22 El juego de las apariencias 29 de xaneiro de 2013 2 747 000 14,2%  23 Lazos de sangre 29 de xaneiro de 2013 2 513 000 13,9% 24 El círculo del mediodía 5 de marzo de 2013 2 578 000 14,0% 25 La última noche 12 de marzo de 2013 2 733 000 14,5% 26 El primer día 19 de marzo de 2013 2 720 000 15,0% 27 Valtejar 2 de abril de 2013 2 711 000 13,8% 28 La venta 9 de abril de 2013 2 608 000 13,7% 29 El Torreón 16 de abril de 2013 2 691 000 14,4% 30 Nobleza obliga 23 de abril de 2013 2 705 000 14,4% 31 La subasta 30 de abril de 2013 2 541 000 13,1% 32 La variante del dragón 7 de maio de 2013 2 602 000 13,8% 33 El enemigo en casa 14 de maio de 2013 2 509 000 13,6% 34 El escarmiento 21 de maio de 2013 2 517 000 13,1% 35 La ejecución 28 de maio de 2013 2 615 000 13,4% 36 La salud de los difuntos 4 de xuño de 2013 2 660 000 13,9% 37 Revancha 11 de xuño de 2013 2 569 000 13,7% 38 El sacrificio 18 de xuño de 2013 2 705 000  13,7% 39 Cólera 25 de xuño de 2013 2 625 000 14,9%

 Estreas internacionais 
Gran Hotel emitiuse en varios países, dobrándose aos diferentes idiomas.
 País Cadea  Data da estrea Título  Francia TévaM6 1 de xuño de 20124 de xullo de 2012 Grand Hôtel  Lituania LNK 8 de xuño de 2013 Viešbutis "Grand Hotel" 20px|border Reino Unido 3.TV 13 de xuño de 2012 Grand Hotel  Rusia Domashniy 11 de xuño de 2012 Гранд отель  Turquía Sinema TV Aksiyon 1 de abril de 2013 Grand Hotel

 Galardóns e nomeamentos 
 Premios Ondas 
 Ano  Categoría  Premiado  Resultado2012  Mellor intérprete feminina en ficción nacional  Concha Velasco Gañadora

 Premios Iris 
 Ano  Categoría  Premiado  Resultado 2011  Mellor programa de ficción  Nomeado Mellor actriz  Concha Velasco Gañadora Mellor director de fotografía e iluminador  Jacobo Martínez Gañador Mellor director de arte e escenografía  Carlos de Dorremochea  Gañador Mellor maquillaxe, peiteado e carecterización  Montse Boqueras e Mara Collazo  Nomeadas 2012  Mellor ficción  Nomeada Mellor actriz  Adriana Ozores Gañadora Mellor director de arte e escenografía  Carlos de Dorremochea   Nomeado

 Premios TP de Ouro 
 Ano  Categoría  Premiado  Resultado 2011  Mellor serie nacional  Nomeada Mellor actriz  Amaia Salamanca  Nomeada

 Premios Fotogramas de Prata 
 Ano  Categoría  Premiado  Resultado 2011  Mellor actor de televisión  Yon González Gañador 2012  Mellor actriz de televisión  Concha Velasco  Nomeada

 Premios da Unión de Actores 
 Ano  Categoría  Premiado  Resultado 2011  Mellor actriz protagonista de televisión  Adriana Ozores  Nomeada 2012  Mellor actriz protagonista de televisión  Adriana Ozores Gañadora Mellor actriz secundaria de televisión  Concha Velasco Gañadora Luz Valdenebro  Nomeada

 Premios Mestre Mateo 
 Ano  Categoría  Receptor  Resultado2013Mellor directorCarlos SedesNomeadoMellor actor secundarioPedro AlonsoNomeadoMellor actriz secundariaMarta LarraldeNomeadaMellor serie de televisiónBambú ProduccionesNomeadoMellor montaxeJulia JuanateyNomeada

 Premios Zapping 
 Ano  Categoría  Premiado  Resultado 2011  Mellor serie nacional  Nomeada 2012  Mellor actor  Fele Martínez  Nomeado Mellor actriz  Concha Velasco Gañadora

 Festival de Televisión e Radio de Vitoria:
 Ano  Categoría  Resultado 2012  Premio 'Pasión de Críticos' ao Mellor produto do ano Gañadora'Gran Hotel', 'Alaska y Mario' e 'Salvados', Premios Pasión de Críticos do IV FesTVal de Vitoria 2012

 Festival de Cine e Televisión Camiño de Santiago:
 Ano  Categoría  Resultado 2013  Premio Estela á Mellor serie de televisión nacional Gañadora'Gran Hotel' e María Pujalte serán premiadas no I Festival de Cine e Televisión Camiño de Santiago 2013

 Notas 

 Véxase tamén 
 Ligazóns externas 
 Sitio oficial da serie 

Categoría:Series de televisión en lingua castelá
Categoría:Series de televisión de España
Categoría:Series de televisión de Antena 3
Categoría:Series de televisión iniciadas en 2011
Categoría:Series de televisión finalizadas en 2013